laion/Wikipedia-Exotic huggingface dataset:
Enne

Enne ehk ettetähendus on seik, nähtus või märk, mida peetakse midagi ennustavaks. Eesti talurahvas on arvestanud ilmaendeid, mis valdavalt on kogemuslikud. Nt pandi tähele, et kui kuuseoksad lumele langevad, on tulemas kevadsula. ennustamine Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 26 "Eesti keele seletavas sõnaraamatus" (vaadatud 25.12.2013)
2005. aasta Poola parlamendivalimised

Poola pidas oma parlamendivalimised 25. septembril 2005. Valiti nii alam- kui ka ülemkoda. Alamkoda valiti proportsionaalse valimissüsteemi põhjal, ülemkoda aga blokivalimiste meetodil. Õigus ja Õiglus – 49 Kodanikuplatvorm – 34 Poola Vabariigi Enesekaitsepartei – 3 Poola Perede Liiga – 7 Poola Talurahva Partei – 2 Sõltumatud – 5 Kokku: 100 kohta Pärast valimisi moodustas vähemusvalitsuse konservatiivne Õiguse ja Õigluse partei, proovides eelnevalt saavutada kokkulepet paremliberaalse Kodanikuplatvormiga. 5. mail 2006 moodustas Õiguse ja Õigluse partei valitsuse koos Poola Perede Liiga ja Poola Vabariigi Enesekaitseparteiga.
Hapurokk

Hapurokk (põhjaeesti murdes rokk, kirnurokk, piimarokk, kirnupiim, Tartu- ja Võru murdes jüvä, ivä, iväleem, ivärokk) oli vanasti Eestis tarvitatud nõrgalt hapendatud jahujook. Eestis joodi kuni 19. sajandi lõpuni hapurokka laialdaselt. Hapupiima või veega segatud rukkijahu (vahel ka odrajahu) ei keedetud, vaid hautati ning klopiti tugevalt. Seejärel valati suuremasse nõusse, lisati külma vett ning lasti mõni päev hapneda. Joodi selginud vedelikku, põhja sadestunud paks söödi või anti loomadele. (kihnu keeles) Apuroka tegemine ning süemine Kihnus Hapurokk on üks Kihnu argiseid magustoite, mida süüakse igal aastaajal. Kihnu moodi hapuroka tegemiseks kasutatakse rukki- või rukkipüülijahu, kartuleid, vett, maitsestamiseks suhkrut ja köömneid. Valmistusviise on kaks: sooja veega segatud jahu jäetakse sooja kohta hapnema. Hapnemisprotsessi kiirendamiseks on kasutatud ka leivajuuretist. Mõnel pool tambitakse hulka keedatud kartuleid või lisatakse maitseks köömneid. Tavaliselt valmistatakse hapurokka kohe pärast leivategu samas nõus, kus leibagi, siis on juba vajalik kogus juuretist olemas. Edasi toimetavad perenaised erinevaid retsepte ja võtteid kasutades. Pikemalt traditsioonist saab lugeda Eesti Vaimse Kultuuripärandi Nimekirjast. Muhu murrakus: apurokk, tuhlirokk See traditsioonilise Muhu toit on olnud peamiselt piduroog ning toidul on mitmeid teisendeid. Põhikomponent on kartul, millele lisatakse rukki- ja/või nisujahu. 12–18 tundi hapnenud kartuli ja jahu segu aetakse enne keetmist läbi sõela. Viimases keetmise etapis lisatakse maitse järgi suhkrut. Rokk jahutatakse ja süüakse külma piimaga. Pikemalt saab traditsioonist lugeda Eesti Vaimse Kultuuripärandi Nimekirjast. rokk apurokk Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 30 Eesti etnograafia sõnaraamat. Koostanud Arvi Ränk, toimetanud Õie Ränk. Tallinn 1995. lk 181 Retsept: Muhu hapurokk
Harjaste võtmine

Harjaste võtmine oli eesti rahvameditsiinis ravivõte, mille eesmärk oli imikutel ja väikelastel ennetada harjaste (s.o vinnid, jt nahahaigused) tekkimist või neid eemaldada. Ravivõtte korral määriti lapse keha üle mingi vedelikuga (nt hapuleivataignaga), misjärel laps mähiti riidesse ja viidi kuuma sauna. Saunas last viheldi nii kõvasti, kui see kannatas. Pärast vihtlemist pesti laps sooja veega puhtaks. Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 30
Sixto Rodriguez

Sixto Rodriguez (tuntud ka kui Rodríguez või Jesús Rodríguez; 10. juuli 1942 Detroit – 8. august 2023) oli Ameerika Ühendriikide folkmuusik. Ta andis 1970. aastate alguses välja kaks albumit, mis ei olnud eriti edukad ning ta lõpetas muusikukarjääri. 1977. aastal anti Austraalias välja tema loomingu kogumikalbum "At His Best", mis oli küllaltki edukas ning Rodriguez käis kontserdireisil Austraalias 1979. ja 1981. aastal. Tema teadmata levitasid Lõuna-Aafrika Vabariigis piraatstuudiod tema loomingut miljonilistes tiraažides ja kuulujuttude järgi enesetapu sooritanud muusikust kujunes apartheidivastaste noorte vaimne teejuht. 1997. aastal leidis tema tütar internetist Rodriguezele pühendatud Lõuna-Aafrika veebisaidi ja alles siis sai ta teada oma muusika edust seal. Juba järgmisel aastal suundus ta kontserdireisile LAV-i. Hiljem on ta andnud kontserte Austraalias, Euroopas ja mitmel pool mujal maailmas. 2012. aastal valminud temast tehtud dokumentaalfilm "Suhkrumeest otsimas" pälvis parima dokumentaalfilmi Oscari. “Cold Fact” (1970) “Coming from Reality” (1971) "At His Best" (1977) http://www.rodriguez-music.com/ http://www.sugarman.org/
Arsen Džulfalakjan

Arsen Džulfalakjan (sündinud 8. mail 1987) on Armeenia maadleja. Ta võitis olümpiamängudel 2012. aastal hõbemedali Kreeka-Rooma maadluses. 2014. a tuli ta Taškendis maailmameistriks. Arsen Džulfalakjan veebisaidil Olympedia (inglise)
Võrumaa Vaegkuuljate Ühing

MTÜ Võrumaa Vaegkuuljate Ühing on ühendus, mis koondab eelkõige Võrumaal elavaid vaegkuuljaid, kuid ühingusse võetakse ka teisi huvilisi. Võrumaa Vaegkuuljate Ühing moodustati 1. märtsil 2001. Seisuga 1. september 2016 oli seal 62 liiget. Ühingu eesmärk on koondada eelkõige Võrumaa kuulmisprobleemidega (vaegkuulmine, tinnitus, kurtus jms) inimesi, kuid liikmeteks võetakse vastu soovijaid üle Eesti ja välismaalt. Toetajaliikmeks saavad kandideerida kõik, kes tahavad ühingule nõu ja jõuga abiks olla. Selleks ei pea olema kuulmisega seonduvaid probleeme. Toetajaliikmetele laienevad samasugused põhikirjajärgsed õigused ja kohustused kui tavaliikmetele. Kuulumine ühingusse võimaldab saada vajalikku informatsiooni kuulmispuudest ja võimalustest, kuidas vähendada kuulmisvaegusega kaasnevaid probleeme; korraldada liikmetele harrastustegevust nende soovide alusel Võrumaa PIK tegevusringides; teha koostööd teiste puutega inimeste ühenduste ja organisatsioonidega; korraldada iga kahe kuu tagant temaatilisi kohtumisi soovitud teemadel (loengud, info, õppeprogrammid, võistlused jms); saada teavet abivahenditest ja rehabilitatsioonist; saada infot sotsiaalabi ja -teenuste kohta; mõjutada vaegkuuljaid puudutavaid seadusandlikke otsuseid; muutuda ühiskondlikult aktiivseks ja oma eluga paremini toime tulla; saada soodushinnaga kuuldeaparaadi patareisid, mh organiseeritakse kuuldeaparaatide ja abivahendite remonti; saada tasuta infolehte Auris paberil või digitaalselt (http://vaegkuuljad.kuusit.ee/auris/); osaleda noorte vaegkuuljate KÕKU klubi suve- ja talvepäevadel soodushinnaga. Ühingu koduleht Ühingu Facebook Ühingu Instagram
Kulešiv

Kulešiv (kirillitsas Кулешів) on küla Ukrainas Vinnõtsja oblastis Pogrebõštše rajoonis. Elanike arv on 162.
Olympic

Olympic (prefiksiga RMS ehk 'kuninglik postiaurik') oli reisilaev, mis sõitis Põhja-Atlandi ookeani liinil Briti saarte ja Mandri-Euroopa ning Põhja-Ameerika vahet. Ookeaniliinilaev valmis 1911. aastal Põhja-Iiri pealinna Belfasti laevatehases Harland & Wolff.[viide?] Olympic, Titanic ja Britannic kuulusid Olympic-laevaklassi. Kõik kolm kuulusid laevakompaniile White Star Line. Neist kauem, 24 aastat, sõitis Olympic aastail 1911–1935. Esimese maailmasõja ajal vedas Olympic sõdureid, seejärel jätkas Atlandi ületust kuni 1930. aastate keskpaigani. Oma viimastel aastatel tootis laev, suure depressiooni ja moodsamate laevade liiniletuleku tõttu, rohkem kui poole võrra vähenenud reisijaskonda sõidutades kahjumit.[viide?] Aastail 1911–1913 oli Olympic kogumahutavuselt suurim ookeaniliinilaev (kui mitte arvestada veidi suurema Titanicu lühikeseks jäänud teenistust).[viide?] Titanic  Olympic – pildid, videod ja helifailid Wikimedia Commonsis
Puštud

Puštud ehk afgaanid (ka puštunid ja patanid, puštu keeles پښتون paṣ̌tun) on peamiselt Pakistanis ja Afganistanis elav rahvas. Nende järgi on Afganistan nime saanud ja neid peetakse Afganistani põhirahvaks. Nad moodustavad umbes 40% Afganistani elanikkonnast. Puštude koguarvu hinnatakse 50 miljonile; sellest umbes 13,5 miljonit elab Afganistanis ning 35,5 miljonit Pakistanis. Neid elab ka Araabia Ühendemiraatides (338 tuhat), Iraanis (110 tuhat), Suurbritannias (100 tuhat), Kanadas (26 tuhat), Indias (11 tuhat) ja USA-s (8 tuhat). Nad kõnelevad puštu keelt, mis kuulub iraani keelte, täpsemalt idairaani keelte hulka. Puštude päritolu on teadmata. Arvatavasti elavad nad samas paigas juba aastatuhandeid. 1700–1100 eKr kirjutatud india hümnide püha kogum Rigveda mainib Ida-Afganistanis elavat pakthade hõimu ja Herodotos mainib sedasama hõimu 1. aastatuhandel eKr Ahhemeniidide impeeriumis Arahhoosia satraapias, mis ulatus idas peaaegu Induseni. On oletatud, et need on tänapäeva puštude eellased. Kuni 19. sajandi lõpuni nimetati puštusid sageli afgaanideks. Esimene teadaolev selle termini mainimine pärineb 3. sajandist Sassaniidide riigi valitsejalt Šapur I-lt kujul Abgân. 6. sajandil kasutas india astronoom Varāha Mihira seda nimetust kujul Avagānā. 1893 sõlmisid Afganistani tollane emiir Abdurrahman ja Briti India koloniaalvalitsus lepingu, millega määratlesid oma mõjusfääride piiri. See joon sai tollase Briti India välissekretäri Henry Durandi järgi nimeks Durandi liin. Hiljem kujunes see Afganistani ja Pakistani vaheliseks piiriks. Piir jooksis läbi puštude asuala ja sellest ajast on see jagatud kahe riigi vahel. Tänapäeval tunnustab seda piiri Pakistan, aga mitte Afganistan. Puštud on sajandeid olnud Afganistanis domineeriv etniline rühm. Sel ajal on peaaegu kõik Afganistani valitsejad olnud puštud. Delhi sultanaadi ajal valitsesid puštu päritolu valitsejad kogu Indiat. Ka Talibani liikmeist on enamus puštud. Enamik puštudest on sunniidid. Afganistani ja Pakistani piiril elab väike kogukond šiiite. Mõnes piirkonnas on näha sufismi kultuurilist mõju, eriti laulus ja tantsus. India filminäitlejate ja -režissööride Kapooride perekond peab end samuti puštudeks, kuigi nad on hindud.
Kristjan Laasik

Kristjan Laasik (sündinud 1977) on eesti filosoof. Ta on lõpetanud Tartu Ülikooli, õpetanud Miami Ülikoolis ja Shandongi Ülikoolis. Ta on tegelenud taju filosoofiliste küsimustega ning Edmund Husserli filosoofiaga.
Shandongi Ülikool

Shandongi Ülikool on ülikool Jinani linnas Shandongi provintsis Hiinas. Ülikool on asutatud aastal 1901 ja ta paikneb mitmes linnakus. 2009. aastal õppis seal täiskoormusega õppes 57 500 üliõpilast.
Kanada leeder

Kanada leeder (Sambucus nigra subsp. canadensis) on muskuslilleliste sugukonda kuuluva musta leedri alamliik. See on suvehaljas kuni 4 meetri kõrguseks kasvav põõsas. Kanada leeder pärineb USA ja Kanada idarannikult. Kanada leedri süstemaatiline kuuluvus pole päris selge. APG III süsteemis klassifitseeritakse kanada leeder uniohakalaadsete seltsi muskuslilleliste sugukonda. Cronquisti süsteemis liigitatakse see taim kuslapuuliste (Caprifoliaceae) sugukonda. Osa autoreid peab kanada leedrit eraldiseisvaks liigiks Sambucus canadensis. Kasvab kuni 4 m kõrguse põõsa või madala puuna. Võrsed on kahvatukollase kuni pruuni värvusega, väheste lõvedega ning valkja säsiga. Taimel on paaritusulgjad liitlehed, millel on enamasti 7 lehekest, need on elliptilised kuni lantsetjad, teritunud tipu ja teravalt peensaagja servaga. Kanada leedril on kollakasvalged õied, mis asuvad ebasarikates ning lõhnavad meeldivalt. Õitsemise aeg on juulis kuni augustis. Viljad on läikivad, punakasmusta värvusega ning söödavad. Annab juurevõsu. Kanada leeder eelistab niisket valgusrohket või poolvarjulist kasvukohta, varjus õite hulk väheneb. Kuulub USDA külmakindlustsooni 3, mis tähendab, et ta suudab üle elada külma kuni -40°C. Lepib enamiku muldadega, kuid liigniisketel muldadel võib jääda kiduraks. Kuigi liik võib kasvada ka Eestis, pole see täiesti talvekindel. Õitseb juulist augustini. Söödavad on nii õisikud (läbimõõduga kuni 30 cm) kui ka viljad (läbimõõduga kuni 6 mm). Pole teada, kas kanada leeder on isefertiilne. Et kindlustada risttolmlemine, soovitatakse istandustes kasvatada erinevaid sorte läbisegi. Õitsemise soodustamiseks ja õite moodustamise aja pikendamiseks on parem viljumist vältida. Kanada leedreid soovitatakse tagasi lõigata igal talvel alates taime teisest eluaastast, et tagada piisavalt valgust noortele võrsetele. Tagasilõikamisel eemaldatakse üle 3 aasta vanused võrsed ning kahjustatud oksad, jättes kasvama võrdse hulga ühe-, kahe- ja kolmeaastaseid võrseid. Kasvatatakse ilupõõsana. Indiaanlased kasutasid kanada leedri õisi ja vilju. Selles artiklis on kasutatud saksakeelset artiklit de:Schwarzer_Holunder seisuga 26.12.2013. Robert Piir (2008). Vähetuntud marjad aias. Talli: Maalehe Raamat. "Classification APG III". OmniBota. Originaali arhiivikoopia seisuga 3. jaanuar 2018. Vaadatud 3. jaanuaril 2018. "Sambucus Canadensis". PFAF Plant Database. Vaadatud 3. jaanuaril 2018. Endel Laas (1987). Dendroloogia. Tallinn: Valgus. "Sambucus nigra ssp. canadensis". Lady Bird Johnson Wildflower Center. Vaadatud 3. jaanuaril 2018. "Growing Elderberries: A Production Manual and Enterprise Viability Guide for Vermont and the Northeast" (PDF). University of Vermont. Originaali (PDF) arhiivikoopia seisuga 20. veebruar 2017. Vaadatud 3. jaanuaril 2018. "Sambucus canadensis (Common Elderberry)". Minnesota Wildflowers. Vaadatud 3. jaanuaril 2018. Kanada leeder andmebaasis eElurikkus
Sukaad

Sukaad on tervetest või tükeldatud puuviljadest või mitmete tsitrusviljade väliskoorest magusainega eriliselt valmistatud (suhkurdatud) kauasäiliv toiduaine ja maiustus. Sukaadi magusainena (säilitusainena) võib kasutada olenevalt retseptist nii mett, suhkrut kui ka siirupit. Sukaadi kasutatakse eraldi maiustusena, aga kooresukaadi ka mitmesuguste küpsetiste lisakoostisainena. Sukaadi valmistatakse apelsini- (Cortex aurantiorum condita) ja sidrunikoorest (Cortex citri condita). Koortelt tuleb eemaldada valge osa, sest see annab sissetehtud koortele kibeda maitse. Arvatakse, et maailma vanimas säilinud kokaraamatus, mille autor on Apicius, on suhkurdatud puuviljade retsept. Vanemates eestikeelsetes kokaraamatutes kannavad sukaadi ("sukkade") nimetust sissetehtud apelsinikoored. Apelsini koored võetakse ühes valgega pealt ära ja pandakse külma vee sisse, mida viie päeva sees ümber vahetatakse. Siis kallatakse vesi pealt ära ja keedetakse apelsini koori vee sees 3 kuni 4 tundi ja pandakse siis sõela peale nõrguma. Nüüd võetakse ühe naela keedetud koorte kohta 1 kuni 1 1/2 naela suhkrut, keedetakse see ühe tassi täie veega siirupiks, pandakse apelsini koored sisse ja keedetakse neid umbes 20 minutit väikese tule peal. Siis võetakse koored välja, pandakse purki, keedetakse siirupit veel vähe paksemaks, kallatakse koorte peale ja puistatakse veel vähe kuiva suhkrut peale, et hallitama ei läheks. Proua A. Hoffmann, "Keetmise õpetus", K.Sööt´i trükikoja trükk ja kirjastus, Tartus, lk 318, 1912 Samuel Frederick Gray,A Supplement to the Pharmacopœia and Treatise on Pharmacology in General ..., lk 113, 1836, London, Google'i raamat veebiversioon (vaadatud 26.12.2013) (inglise keeles) Sukaad, Veebiversioon (vaadatud 26.12.2013) Candied orange, Veebiversioon (vaadatud 26.12.2013) (inglise keeles) Carole Bloom, CCP,The Essential Baker: The Comprehensive Guide to Baking with Chocolate, Fruit, Nuts, Spices and other ingredients, lk 171 – 172, 2007, John Wiley & Sons, Google'i raamat veebiversioon (vaadatud 26.12.2013) (inglise keeles) Heather Arndt Anderson,Breakfast: A History, lk 83, 2013, Rowman & Littlefiled, Google'i raamat veebiversioon (vaadatud 26.12.2013) (inglise keeles)
Robbie Fowler

Robert Bernard Fowler (sündinud 9. aprillil 1975) on inglise endine jalgpallur ja jalgpallitreener. Fowleri jalgpallurikarjäär jäi aastatesse 1993–2012, mil ta jõudis mängida kaheksas klubis. Ta oli ründaja. Tema kõige edukam periood jääb aastatesse 1993–2001, kui ta pidas Liverpooli meeskonnas 236 mängu ja lõi 120 väravat, aidates klubil võita kaks Inglise liigakarikat, FA karika ja UEFA karika. 2019. aasta aprillis sai ta Austraalia kõrgliiga klubi Brisbane Roari peatreeneriks. Austraalias mängis Fowler ka ise mängijana: 2009–2010 North Queensland Fury ja 2010–2011 Perth Glory ridades. FA Cup (1): 2000–2001 Football League Cup (2): 1994–1995, 2000–2001 FA Charity Shield (1): 2000–2001 UEFA karikas (1): 2000–2001 UEFA Superkarikas (1): 2000–2001 Euroopa U18 meistrivõistlused jalgpallis (1): 1993
Joone tänav

‹ Kaart ajutiselt peidetud (?) › Joone tänav on tänav Tallinnas Haabersti linnaosas Mustjõe asumis. Joone tänav algab Piibelehe tänavalt ja lõpeb Veskimetsa tänaval. Eramutega hoonestatud Joone tänav on põhjakirde–lõunaedelasuunaline ja ligikaudu 195 meetri pikkune. Joone tänav sai nime 16. mail 1958. http://www.eki.ee/knab/tallinn1.htm Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 269
Köömne tänav

‹ Kaart ajutiselt peidetud (?) › Köömne tänav on tänav Tallinnas Haabersti linnaosas Mustjõe asumis. Köömne tänav algab Ploomi tänavalt ja lõpeb Humala tänaval. Köömne tänav on ida–läänesuunaline ja ligikaudu 300 meetri pikkune. Köömne tänav sai nime 14. mail 1946. Tallinna tänavanimed. KNAB. Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 277
Nora (Rootsi)

Nora on tiheasustusega paikkond Rootsis Örebro läänis. Nora on Nora valla keskus. 2010. aastal elas Noras 6526 inimest. Statistical localities 2020 Statistical localities 2020
Stoke-on-Trent

Stoke-on-Trent on linn Suurbritannias Loode-Inglismaal Staffordshire'is. Stoke-on-Trent moodustati 6 linna (Burslem, Tunstall, Stoke-upon-Trent, Hanley, Fenton ja Longton) liitumisel. Linnade liitumine jõustus ametlikult 31. märtsil 1910. aastal. Linnast on pärit jalgpallilegend Stanley Matthews, raadiotelegraafi pioneer Oliver Lodge, Titanicu kapten Edward John Smith. Linnas on sündinud Robbie Williams. Kolm tänavat linnas on nimetatud tema hittlugude järgi: Angels Way, Candy Lane ja Supreme Street. Stoke City FC "Robbie Williams: Stoke-on-Trent honours pop superstar with tourist trail, street names, exhibitions and school events". Originaali arhiivikoopia seisuga 14. juuni 2014. Stoke-on-Trenti koduleht
Looga tänav

See artikkel räägib Tallinna tänavast. Samanimeliste tänavate kohta vaata artiklit Looga tänav (täpsustus). Looga tänav on tänav Tallinnas Haabersti linnaosas Mustjõe asumis. Looga tänav algab Välgu tänavalt ja lõpeb Paldiski maanteel. Eramutega hoonestatud Looga tänav on ligikaudu 170 meetri pikkune ja peaaegu kagu-loodesuunaline. Praeguse nime sai Looga tänav 16. mail 1958. Enne seda oli tänava nimi Kõver tänav. http://www.eki.ee/knab/tallinn1.htm Aleksander Kivi. Tallinna tänavad. Tallinn, 1972, lk. 71
Miami Ülikool

Miami Ülikool (University of Miami) on eraülikool Florida osariigis Ameerika Ühendriikides. Ülikool on asutatud 1925. aastal. See asub Coral Gablesis. Ülikooli koduleht
Miami Ülikool (Ohio)

Miami Ülikool (Miami University) on ülikool Ameerika Ühendriikides Ohio osariigis. Ülikool on asutatud 1809. aastal. Ülikoolilinnak asub Oxfordi linnas. Ülikooli koduleht
Aiamulk

Aiamulk ehk taramulk on läbipääs taras (nt lattaias), mis suletakse enamasti lattidega. Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 8 Aiamulk Eesti Muuseumide Infosüsteemis 12.10.2014 Eesti Muuseumide Infosüsteemis
Oxford (Ohio)

Oxford on linn Ameerika Ühendriikides Ohio osariigis Butleri maakonna loodeosas. 2010. aasta rahvaloenduse andmetel elas Oxfordis 21 371 inimest. Aastal 2000 elas seal 21 943 inimest. Linnas asub Miami Ülikool. Oxfordi koduleht
Chionactis

Chionactis on maoperekond. Perekonda Chionactis klassifitseeritakse roomajate andmebaasis üks maoliik: Chionactis palarostris (Klauber, 1937). Need maod on levinud Arizona osariigi lõunaosas, Ameerika Ühendriikides ja Mehhikos. Peter Uetz & Jakob Hallermann, Chionactis palarostris Roomajate andmebaas veebiversioon (vaadatud 26.12.2013) (inglise keeles) Klauber, A new snake of the genus Sonora from Mexico., Transactions of the San Diego Society of Natural History, vol. 8, no 27, lk 363-366, 1937, Veebiversioon (vaadatud 26.12.2013) (inglise keeles) Sissekanne ADW-s Sissekanne ITIS-es Sissekanne IUCN-is Sissekanne NCBI-s Sissekanne ReptileDB-s Selles artiklis on kasutatud prantsuskeelset artiklit fr:Chionactis palarostris seisuga 26.12.2013.
Lake District

Lake District ehk Lakeland ('järvemaa') on mägine maa-ala Loode-Inglismaal. See on populaarne turismisihtkoht, mis on kuulus oma mägede, metsade ja järvede poolest. Kultuuriliselt on Lake District lähedalt seotud järvekoolkonna luuletajatega. Selle peamised liikmed olid William Wordsworth, Samuel Taylor Coleridge ja Robert Southey. Ajalooliselt oli ala jaotatud Cumberlandi, Westmorlandi ja Lancashire'i krahvkonna vahel, kuid tänapäeval asub see täielikult Cumbria krahvkonnas. Maa-alale jääb Scafell Pike (978 m) – kõrgeim mägi Inglismaal. Lake Districtis asuvad ka Inglismaa sügavaim järv Wast Water (79 m) ja pikim järv Windermere (18 km). Lake District kuulub samanimelise rahvuspargi (Lake District National Park) koosseisu. Lake Districtis asuvad järgmised järved: Bassenthwaite Lake Brothers Water Buttermere Coniston Water Crummock Water Derwent Water Devoke Water Elter Water Ennerdale Water Esthwaite Water Grasmere Haweswater Hayeswater Loweswater Rydal Water Thirlmere Ullswater Wast Water Windermere  Lake District – pildid, videod ja helifailid Wikimedia Commonsis
Metsamadu

Metsamadu (Chironius) on Colubridae sugukonda kuuluv maopereknd. Perekonna levila asub Kesk-Ameerikas ja Lõuna-Ameerikas. Metsamadude perekonda klassifitseeritakse roomajate andmebaasis järgmised maoliigid: Chironius bicarinatus (Wied, 1820) Chironius carinatus (Linnaeus, 1758) – zipo ehk kutim-boia Chironius challenger Kok, 2010 Chironius diamantina Fernandes & Hamdan, 2014 Chironius exoletus (Linnaeus, 1758) Chironius flavolineatus (Boettger, 1885) Chironius foveatus Bailey, 1955 Chironius fuscus (Linnaeus, 1758) Chironius grandisquamis (Peters, 1869) Chironius laevicollis (Wied, 1824) Chironius laurenti Dixon, Wiest & Cei, 1993 Chironius monticola Roze, 1952 Chironius multiventris Schmidt & Walker, 1943 Chironius quadricarinatus (Boie, 1827) Chironius scurrulus (Wagler, 1824) Chironius septentrionalis Dixon, Wiest & Cei, 1993 Chironius vincenti (Boulenger, 1891) Loomade elu 5:281. Peter Uetz & Jakob Hallermann, Chironius Roomajate andmebaas
Domodossola

Domodossola on linn Itaalias Piemonte maakonnas Verbano-Cusio-Ossola provintsis. Asub Bogna ja Toce jõe ühinemiskohas Ossola orus (sellest ka nimi Domo d'Ossola). Linna nimi on Itaalias laialt tuntud tänu kohaliku foneetilise tähestiku märksõnale "D nagu Domodossola". Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it Domodossola linna ametlik koduleht itaalia keeles
Nora (eesnimi)

Nora on soomepärane naisenimi, mis tuleneb nimest Eleonore. 2023. aasta 1. jaanuari seisuga oli Eestis eesnimi Nora 745 naisel. Nora oli populaarsuselt 240. naisenimi. 2020. aasta 1. jaanuari seisuga oli Eestis eesnimi Nora 617 naisel. Nora oli populaarsuselt 267. naisenimi. Nora oli keskmiselt 10 aasta vanune (mediaanvanus oli 6). Kõige populaarsem oli eesnimi Nora vanuserühmas 0–4, kus neid oli 10 000 elaniku kohta 31,94. Lätis oli 2020. aasta 1. jaanuari seisuga eesnimi Nora 1235 naisel. Noora (eesnimi) Nora ehk Nukumaja Nora Callebout Nora Ephron Nora Ikstena Nora Jassov Nora Kaplinski Nora Kutti Nora Raba Nora, Tallinna loomaaias sündinud jääkaru (2013-2022) Eesti Entsüklopeedia. 6. köide: Muther–Rakitse. Tartu: Loodus, 1936, lk 247. https://www.stat.ee/nimed/Nora "Arhiivikoopia". Originaali arhiivikoopia seisuga 20. jaanuar 2020. Vaadatud 27. veebruaril 2020.{{netiviide}}: CS1 hooldus: arhiivikoopia kasutusel pealkirjana (link) https://www.pmlp.gov.lv/lv/sakums/statistika/personvardu-datu-baze/?id=137&query=Nora[alaline kõdulink]